Kriminologia
Kriminologia tutkii rikollisuutta yhteiskunnallisena ilmiönä pääasiassa empiirisin menetelmin. Tutkimuskohteena voi olla rikollisuuden määrä, rakenne, kehitys, rikollisuuteen vaikuttavat tekijät ja sen syyt. Kriminologia on monitieteellistä ja sen voidaan sijoittuvan omana tieteenalanaan oikeussosiologian tai rikosoikeuden yhteyteen. Sillä on yhteyksiä myös taloustieteeseen, sosiaalipolitiikkaan ja tilastotieteeseen.
Näyttöön perustuva lainvalvonta
George Masonin yliopiston Kriminologian, lain ja yhteiskunnan laitos käynnisti vuonna 2008 Center for Evidence-Based Crime Policy -keskuksen. Heidän Evidence-Based Policing Matrix -työkalunsa kirjaa, järjestää ja arvioi lainvalvontaa koskevia tutkimuksia, ja pyrkii mahdollistamaan olemassaolevan tutkimusaineiston saatavuuden ja arvioinnin poliisilaitoksille.